
ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL PAVEDIMO ORGANIZUOTI ŽEMĖS SKLYPŲ FORMAVIMO IR PERTVARKYMO PROJEKTO RENGIMĄ
2014 m. rugsėjo 30 d. Nr. AT-938
Šakiai
           
Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 6 dalies 1 punktu, Žemės sklypų formavimo ir pertvarkymo projektų rengimo ir įgyvendinimo taisyklėmis, patvirtintomis Lietuvos Respublikos žemės ūkio ministro ir Lietuvos Respublikos Aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos Žemės ūkio ministro ir Lietuvos Respublikos aplinkos ministro 2014 m. sausio 2 d. įsakymo Nr. 3D-1/D1-1 redakcija) ir atsižvelgdamas į Valentinos Naujokaitienės 2014 m. rugsėjo 24 d. prašymą: 


1. P a v e d u rajono savivaldybės administracijos Architektūros ir urbanistikos skyriui organizuoti žemės sklypo formavimo ir pertvarkymo projekto rengimą, pakeičiant  0,3141 ha žemės sklypo (kadastrinis Nr.8486/0002:139), esančio Vingio g. 6,  Šakių mieste, ir 0,2409 ha žemės sklypo (kadastrinis Nr.8486/0002:145), esančio Vingio g. 4, Šakių mieste, naudojimo būdą iš komercinės paskirties objektų teritorijos į vienbučių ir dvibučių  gyvenamųjų pastatų teritorijos būdą.




2. N u s t a t a u, kad projekto rengimo darbai finansuojami projekto rengimą inicijavusio asmens Valentinos Naujokaitienės lėšomis.
                  
3. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                                  Juozas Puodžiukaitis

